<classify> Virginia, Marekani Idadi ya watu waliofariki kwenye shambulio labunduki katika Mji wa Virginia nchini Marekani imefikia 13 akiwamo mshambuliajialiyeuawa katika mashambulizi na polisi. Mshambuliaji huyo anayedaiwa kuwa ni mfanyakazi wa Idara ya Nishati na Maji ya Mji wa Virginia, aliwafyatulia risasi wafanyakazi wenzake jana Ijumaa na kuwaua watu 12 na kuwajeruhi wengine wanne kabla ya kuuliwa na polisi. Mkuu wa polisi ya Virginia, James Cerveraamesema mshambuliaji alitumia bunduki iliyokuwa na kiwambo cha kuzuia sautipamoja na kasha kadhaa za risasi alizotumia wakati wa shambulizi hilo. Shambulio hilo katika fukwe za mapumziko mjini Virginia linatajwa kuwa baya kabisa miongoni mwa matukio ya uhalifu wa kutumia bunduki nchini Marekani tangu shambulizi la mwezi Novemba mwaka jana ambapo watu kadhaa waliuawa mjini Los Angeles.  <topic>: KITAIFA 